ด่วน! 18 กรรมการบริหารพรรค “พลังประชารัฐ” ยื่นลาออก มีผลพ้นตำแหน่งทั้งคณะ​ทันที
ด่วน! 18 กรรมการบริหารพรรค "พลังประชารัฐ" ยื่นลาออก มีผลพ้นตำแหน่งทั้งคณะทันที
ด่วน! 18 กรรมการบริหารพรรค "พลังประชารัฐ" ยื่นลาออก มีผลพ้นตำแหน่งทั้งคณะทันที
1 มิ.ย. 2563

นายไพบูลย์ นิติตะวัน ส.ส.บัญชีรายชื่อ พรรคพลังประชารัฐ (พปชร.)​ ในฐานะรองหัวหน้าพรรคพลังประชารัฐ (พปชร.) แถลงข่าวกรรมการบริหารพรรคพลังประชารัฐ จํานวน 18 คน มีความประสงค์ขอลาออกจากตําแหน่ง กรรมการบริหารพรรค โดยมีผลลาออกนับตั้งแต่วันที่ 1 มิ.ย. 2563 เป็นต้นไป
โดยทั้ง 18 คน มีรายชื่อดังนี้
1.นายสันติ พร้อมพัฒน์
2.นายชัยวุฒิ ธนาคมานุสรณ์
3.นายสุพล ฟองงาม
4.นายธรรมนัส พรหมเผ่า
5.นายบุญสิงห์ วรินทร์รักษ์
6.นายไผ่ ลิกค์
7.นายนิโรธ สุนทรเลขา
8.นายสัมพันธ์ มะยูโซ้ะ
9.นายณัฏฐพล ทีปสุวรรณ
10.นายพุฒิพงษ์ ปุณณกันต์
11.นายชาญวิทย์ วิภูศิริ
12.นายสกลธี ภัทรยิกุล
13.นายสัมฤทธิ์ แทนทรัพย์
14.นายสุรชาติ ศรีบุศกร
15.นายนิพันธ์ ศิริธร
16.นายสุริยะ จึงรุ่งเรืองกิจ
17.นายสมศักดิ์ เทพสุทิน
18.นายพงศ์กวิน จึงรุ่งเรืองกิจ
ทั้งนี้ จึงเป็นเหตุให้จํานวนกรรมการบริหารพรรคว่างลงเกินกึ่งหนึ่งของกรรมการบริหารพรรคพลังประชารัฐทั้งหมด มีผลทําให้กรรมการบริหารพรรคพลังประชารัฐทั้งคณะพ้นจากตําแหน่ง เป็นไปตามข้อบังคับพรรคพลังประชารัฐ ข้อที่ 15 (3)
สำหรับกรรมการบริหารที่เหลือยังไม่มีข่าวลาออก มีรายนาม ดังนี้
1. อุตตม สาวนายน
2. สุวิทย์ เมษินทรีย์
3. สนธิรัตน์ สนธิจิรวงศ์
4. กอบศักดิ์ ภูตระกูล
5. วิเชียร ชวลิต
6. พรชัย ตระกูลวรานนท์
7. อิทธิพล คุณปลื้ม
8. ชวน ชูจันทร์
9. นฤมล ภิญโญสินวัฒน์
10. สันติ กีระนันทน์
11. สรวุฒิ เนื่องจำนงค์
12. อนุชา นาคาศัย
13. วิรัช รัตนเศรษฐ
14. สุชาติ ชมกลิ่น
15. ประภาพร อัศวเหม
16. ไพบูลย์ นิติตะวัน
ทั้งนี้ ในกรณีที่มีเหตุให้กรรมการบริหารพรรคการเมืองพ้นจากตําแหน่งทั้งคณะ ให้กรรมการบริหารพรรคการเมืองที่พ้นจากตําแหน่งทั้งคณะอยู่ในตําแหน่งเพื่อปฏิบัติหน้าที่ต่อไปจนกว่าจะมีการเลือกตั้งคณะกรรมการบริหารพรรคการเมืองชุดใหม่ โดยจะมีการเรียกประชุมเพื่อกําหนดวันจัดประชุมใหญ่สามัญและให้มีการเลือกตั้งคณะกรรมการบริหารพรรคพลังประชารัฐชุดใหม่ ภายใน 45 วัน นับจากวันนี้
อย่างไรก็ตาม นายไพบูลย์ ระบุว่า ได้ทำหนังสือฉบับนี้มา เพื่อขอให้รักษาการหัวหน้าพรรคพลังประชารัฐ ได้เรียกประชุมรักษาการคณะกรรมการบริหารพรรค พปชร. โดยเร็ว เพื่อเร่งกำหนดวันจัดประชุมใหญ่สามัญ และให้มีการเลือกตั้งคณะกรรมการบริหารพรรค พปชร. ชุดใหม่ ภายใน 45 วันนับจากวันที่ 1 มิถุนายน 2563 ซึ่งเป็นไปตามข้อบังคับพรรค

